Държавен вестник, бр. 84, 2015 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  84
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за създаване на Временна комисия по иска-
нията на главния прокурор на Република 
България за даване на разрешения за въз-
буждане на наказателни преследвания срещу 
Волен Николов Сидеров и Десислав Славов 
Чуколов, народни представители в 43-то  
Народно събрание
Народното събрание на основание чл. 79, 
ал. 1 и 3 и чл. 86, ал. 1 от Конституцията на 
Република България и чл. 35 във връзка с 
чл. 134, ал. 3 от Правилника за организацията 
и дейността на Народното събрание
Р Е Ш И :
1. Създава Временна комисия със задача да 
проучи дали са налице достатъчно данни за 
извършени престъпления от общ характер по 
исканията на главния прокурор на Република 
България за:
1.1. Даване на разрешение за възбуждане 
на наказателно преследване срещу народ-
ния представител Волен Николов Сидеров, 
вх. № 527-00-5 от 12 октомври 2015 г.;
1.2. Даване на разрешение за възбуждане 
на наказателно преследване срещу народния 
представител Десислав Славов Чуколов, 
вх. № 527-00-6 от 12 октомври 2015 г.;
1.3. Даване на разрешение за възбуждане на 
наказателно преследване срещу народния пред-
ставител Волен Николов Сидеров, вх. № 527-00-7  
от 26 октомври 2015 г., и за даване на раз-
решение за задържането му по описаното в 
искането наказателно производство;
1.4. Даване на разрешение за възбуждане на на-
казателно преследване срещу народния предста-
вител Десислав Славов Чуколов, вх. № 527-00-8  
от 26 октомври 2015 г., и за даване на раз-
решение за задържането му по описаното в 
искането наказателно производство.
2. Комисията представя доклад за дейността 
си, съдържащ отделни становища и отделни 
проекти за решения по направените от главния 
прокурор искания, включително по направе-
ните предложения за даване на разрешения 
за задържането на народните представители 
по съответните наказателни производства.
3. Комисията се състои от 17 народни 
представители – по двама народни предста-
вители от всяка парламентарна група и един 
народен представител, нечленуващ в парла-
ментарна група.
4. Избира състав на комисията:
Председател:	Димитър Борисов Главчев.
Членове:	
Десислава Вълчева Атанасова,
Чавдар Георгиев Георгиев,
Атанас Зафиров Зафиров,
Четин Хюсеин Казак,
Хамид Бари Хамид,
Антони Антониев Тренчев,
Гроздан Спасов Караджов,
Христиан Радев Митев,
Емил Димитров Симеонов,
Стефан Георгиев Кенов,
Георги Александров Ковачев,
Явор Божилов Нотев,
Илиан Сашов Тодоров,
Светослав Димитров Белемезов,
Лъчезар Стаменов Никифоров,
Ана Георгиева Баракова.
5. Временната комисия се избира за срок 
от 7 дни.
Решението е прието от 43-то Народно съб­
рание на 28 октомври 2015 г. и е подпечатано 
с официалния печат на Народното събрание.
Председател на Народното събрание: 
Цецка Цачева
7100
МИНИСТЕРСКИ СЪВЕТ
ПОСТАНОВЛЕНИЕ № 284 
ОТ 21 ОКТОМВРИ 2015 Г.
за изменение и допълнение на Постановление 
№ 36 на Министерския съвет от 2001 г. за 
изграждане на комплексна автоматизирана 
система за управление при извънредно по-
ложение, военно положение или положение 
на война (КАС) (обн., ДВ, бр. 17 от 2001 г.; 
изм. и доп., бр. 107 от 2002 г., бр. 47 от 2004 г., 
бр. 103 от 2008 г. и бр. 1 и 92 от 2011 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 4 се правят следните изменения 
и допълнения:
1. В ал. 1 думата „специализирани“ се 
заличава.
2. В ал. 2 след думите „с ранг на“ се до-
бавя „сектор“ и се поставя запетая, а думите 
„специализираната администрация“ се заменят 
със „съответната администрация“.
Заключителна разпоредба
§ 2. Постановлението влиза в сила от деня 
на обнародването му в „Държавен вестник“.
За министър-председател:  
Томислав Дончев
За главен секретар на Министерския съвет: 
Веселин Даков
6953